Tárgy: Beszámoló a 2019-ben végzett munkáról

**BALATONBERÉNY KÖZSÉG ÖNKORMÁNYZATA KÉPVISELŐ-TESTÜLETE**

Előterjesztés

Balatonberény, 2020.01.10.

Előadó: Barjákné Martin Judit Művelődési Ház vezetője

1. Kimutatás a közművelődési tevékenységről a 2019 évi munkanaplók alapján
2. Beszámoló a 2019. évi könyvtári tevékenységekről
3. Az DJP pont 2019 évi működése
4. A helyi társadalom
5. Beszámoló a Múltház múzeumról
6. Összefoglaló
7. **Kimutatás a közművelődési tevékenységről és a rendezvényekről   
   a 2019 évi munka naplók alapján, a civil szervezetek által rendezett programokról, szakkörökről és klubokról, nyári rendezvények megvalósulásáról**

*„A kulturális alapellátás keretében a közgyűjtemények és a közművelődési intézmények a központi költségvetési források felhasználásával az érintett célcsoportok számára biztosítják a tárgyi és szellemi kulturális örökség hozzáférhetővé tételét, valamint olyan közszolgáltatásokat nyújtanak, amelyek hozzájárulnak a személyiség fejlődéséhez és kiteljesedéséhez, az aktív polgársághoz, a társadalmi beilleszkedéshez és a közösségfejlesztéshez, valamint a foglalkoztatáshoz szükséges egyéni kulcskompetenciák fejlesztéséhez.”*

[**A művelődési ház, mint harmadik hely**](http://ki.oszk.hu/3k/2011/07/a-konyvtar-mint-harmadik-hely/)**, a szubkultúrák találkozási pontja**

A közösségi művelődés a helyi társadalomban zajló közművelődési folyamatok összessége, amely magában foglalja az állampolgárok öntevékenységén alapuló képzési, alkotó művészeti, ismeretszerző tevékenységét. Meghatározó eleme az egyének aktív részvétele a művelődési folyamatok tervezésében, céljainak megfogalmazásában és megvalósításában. A résztvevők nem csak passzív befogadók, hanem aktív formálói a művelődésnek. Jelentős szerep jut a helyi művelődésszervezőnek, mint animátor, mint koordinátor.A helyi társadalom erősége, a civil kezdeményezésekben mutatkozik meg leginkább. Minél aktívabb a helyi közélet annál jobban működik a helyi társadalom. Ez a hely találkozási pont, amelyet a környéken mindenki ismer. Összehozza a különböző korú és érdeklődésű embereket, befogadó, közösségteremtő légkört találunk itt. Ez az a hely, ahol a felnőtt a gyermek és a fiatal találkozik, ahol megpihenhetünk a munka vagy az iskola után. Elősegíti a társadalomba való beilleszkedést.

**A Művelődési Házban működő szakkörök és rendszeres szabadidős programok:**

|  |  |  |
| --- | --- | --- |
| MEGNEVEZÉS | Programok, próbákszáma | Létszám |
| Ügyes-kezek szakkör | 40 | 10 |
| Balatonberényért Egyesület színjátszó-kör | 20 | 8 |
| Énekkar | 52 | 16 |
| Német ajkú polgárok klubja | 46 | 16 |
| Sakk-kör | 20 | 12 |
| Baba-mama klub | 6 | változó; 10 fő |
| Gerinc torna mindenkinek | 24 | 10 |
| Kangoo Jumps klub | 52 | 12 |

2019. évben is jelentős szerepet vállaltak a civil szervezetek a község életében és rendezvényeiben. A következő civil szervezetek és egyesületek rendezvényeinek és gyűléseinek a Művelődési Ház adott otthont:

* Polgárőr és Tűzoltó Egyesület
* Vöröskereszt helyi szervezete
* Nyugdíjas Egyesület
* Balatonberényért Egyesület
* Sport Egyesület
* Magyar Tenger Vizi sport Egyesület

A művelődési ház irodát, helységet biztosít (ügyfélfogadáshoz és a működéshez):

* Polgárőr és Tűzoltó Egyesület
* Nyugdíjas Egyesület
* Alapszolgáltatási központnak

Itt működik a Z-net központ, amely a falu internet és Tv hálózat központja.

**2019 Művelődési Ház, és Könyvtár nyitvatartási ideje**

**Könyvtár és eMop nyitvatartási ideje:**

* Kedd-csütörtök- péntek: 8.00-10.00; 14.00-19.00
* Szerda 8.00-10.00; 14.00-18.00
* Szombat: 14.00-18.00

**Rendszeres szakkörök és klubok, és rendezvények**

* **Kedd:**
* Németajkú polgárok klubja 14.00-16.00
* Kangoo Jumps klub Egészség megőrzés 18.00-19.30
* **Szerda:**
* Családsegítő fogadó óra 9.00-11.00
* Nyugdíjas klub rendezvényei
* Énekkar próba 15.00-17.00
* Informatika alapképzés 18.00-19.00
* Vöröskereszt és a civil szervezetek egyesületek programjai igényszerint
* **Csütörtök:**
* Minden hónap utolsó csütörtök testületi ülés,   
  Minden 3 csütörtök képviselői fogadó óra
* Ügyes kezek szakkör 14.00-16.00
* Gerinc prevenciós torna 17.30-18.30
* **Péntek:**
* Sakk-kör 17.00-19.30
* Színjátszó kör próbák 16.30-18.30
* Kangoo Jumps klub, egészség megőrzés 18.00-19.30
* Hip-hop oktatás
* **Szombat:**
* Rendezvények és ifjúsági programok

A 2019 évi rendezvényeket a mellékelt táblázatban láthatjuk, melyben a rendező szerv is fel van tüntetve. A rendező szerv mellett a művelődési ház dolgozói minden segítséget megadtak a rendezvény sikeres lebonyolításához, biztosítják a feltételeket, részt vállalnak a szervezési teremrendezési takarítási munkákból.

***2019 évben a művelődési házban megvalósult programok***

**Kiállítások:**

2019.08.12.-08-18. Alkotótábor kiállítása

2019.08.18-09.15. Hamvas Béla kiállítás

**Tanfolyamok:**

Informatikaoktatás folyamatosan zajlik, a „kattints nagyi” programban 9 fő sajátította el az informatika alapjait.

Angol tanfolyam 2019.07.01-09.14.

Magyar oktatás külföldieknek számára heti 1 alkalommal Csütörtök 10.30-12.30

**Társadalmi rendezvények, gyűlések, ünnepek**

Esküvő: 6 alkalommal

Civil szervezetek gyűlései: 28

Testületi ülések: 12

Rendkívüli testületi ülés: 2

Szociális bizottsági gyűlés

Pénzügyi bizottsági gyűlés

Lakossági fórumok, tájékozatók, képviselői fogadóóra 10 alkalommal

Munka értekezletek: 12

**Ünnepek:**

Március 15.

Augusztus 20.

Október 6.

Október 23.

**Vásárok, termék bemutatók**

26 alkalommal vásár

1 termék bemutató

**Előadások:**

Egészség megőrzéssel kapcsolatos előadás 4 alkalommal

Drog prevenció 1 alklommal

**Egészség megőrzés**

Látásvizsgálat 2 alkalommal

Hallásvizsgálat 2 alkalommal

Egészség megőrző program 3 alkalommal

**2019-ban megrendezett programok kronológiai sorrendben.**

|  |  |  |  |
| --- | --- | --- | --- |
| **Sorszám** | **Dátum** | **Program megnevezése** | **Rendező szervezet** |
|  | Január 9. | program egyeztető értekezlet | Művelődési Ház |
|  | Január 19. | Magyar Kultúra Napja | Balatonberényért Egyesület |
|  | Január 23. | Pótszilveszter | Nyugdíjas Egyesület, Művelődési Ház |
|  | Január 24. | Fogadóóra | Képviselő testület |
|  | Január 26. | Boszorkánybál | Művelődési Ház |
|  | Február 2. | Egészségmegőrzés sport bemutató | Művelődési Ház |
|  | Február 9. | Farsangi Bál | Művelődési Ház, Nyugdíjas Egyesület |
|  | Február 15. | Közmeghallgatás | Balatonberény Község Önkormányzata |
|  | Február 16. | Polgárőr és ÖTE közgyűlés | Polgárőr és ÖTE |
|  | Február 23. | Családi Farsang | Művelődési Ház |
|  | Február 24. | Sakkverseny | Sakk-kör |
|  | Február 27. | Nyugdíjas Egyesület közgyűlés | Nyugdíjas Egyesület |
|  | Március 2. | Családi rendezvény | Lakossági terembérlés |
|  | Március 2 | Esküvő | Társadalmi rendezvény |
|  | Március 5. | Egészség Megőrzés Előadás | Művelődési Ház |
|  | Március 6. | Csere-bere börze | Művelődési Ház |
|  | Március 8. | Nőnap | Nyugdíjas Egyesület, Művelődési Ház |
|  | Március 9. | Egészség nap | Művelődési Ház |
|  | Március 15. | Március 15-i ünnepség | Művelődési Ház |
|  | Március 17. | Sakkverseny | Sakk-kör |
|  | Március 18. | Baba-mama klub | Védőnői szolgálat |
|  | Március 20. | Vöröskereszt Közgyűlés | Vöröskereszt Helyi Alapszervezete |
|  | Március 23. | Vízi-Polgárőr Közgyűlés | Polgárőr Egyesület |
|  | Március 23. | Te szedd! szemét gyűjtés | Művelődési Ház |
|  | Március 22. | Véradás | Vöröskereszt |
|  | Március 30. | Kattints nagyi | Művelődési Ház |
|  | Április 14. | Szavalóverseny | Művelődési Ház |
|  | Április 17. | Kistérségi Nyugdíjas közgyűlés | Nyugdíjas Egyesület, Művelődési Ház |
|  | Április 17. | Húsvéti készülődés; Tojásfestő játszóház | Művelődési Ház |
|  | Április 24. | Német Ajkú Polgárok Klubja Program egyeztetés | Művelődési Ház |
|  | Április 27. | Kabala tcs. országos verseny lenti | Művelődési Ház |
|  | Május 04. | MTVSE közgyűlés | MTVSE |
|  | Május 10. | Balatonberényért Egyesület közgyűlés | Balatonberényért Egyesület |
|  | Május 15. | Ivónapi rendezvény | Nyugdíjas egyesület |
|  | Május 23. | Képviselői Fogadó óra | Balatonberény Község Önkormányzata |
|  | Május 25. | Esküvő | Polgári rendezvény |
|  | Május 26. | Eu parlamenti választás | Balatonberény Község Önkormányzata |
|  | Május 28. | Értéktár bizottság gyűlés | Könyvtár |
|  | Május 30. | Látásvizsgálat | Művelődési Ház |
|  | Június 1. | Munkavédelmi oktatás | Település Üzemeltetési Nonprofit Kft. |
|  | Június 8. | Sakkverseny | Sakk-kör |
|  | Június 14. | Üdülőhelyi fórum | Önkormányzat |
|  | Június 29. | Esküvő | Polgári rendezvény |
|  | Június 30. | Kistérségi szezonnyitó, búcsú, | Művelődési Ház, |
|  | Június 25-augusztus 30 | Angol tanfolyam | Művelődési Ház |
|  | Július 6. | „Az Óperenciás tengeren innen” Mesefesztivál | Művelődési Ház |
|  | július 12-15. | Tánctábor gyermekeknek | Művelődési Ház |
|  | Július19. | Práma tanfolyam | Művelődési Ház |
|  | Július 27. | Esküvő | Polgári rendezvény |
|  | Július 29-augusztus10 | Sport és alkotó napközistábor a berényi gyermekeknek | Művelődési Ház |
|  | Augusztus 3. | MTVSE közgyűlés | MTVSE |
|  | Augusztus 3 | „A zene, ami kell”  Wolf Kati Koncert | Művelődési Ház |
|  | Augusztus 1-5 | Erkel Együttes próbái | Művelődési Ház |
|  | Augusztus 6. | „A zene, ami kell”Erkel Együttes  Nyár esti muzsika Komolyzenei koncert | Művelődési Ház |
|  | Augusztus 10. | „A zene, ami kell”  Deák Bill Gyula koncert | Művelődési Ház |
|  | Augusztus 11. | Díszpolgári emlékmű avatás | Önkormányzat, Művelődési Ház |
|  | Augusztus 12. | Véradás | Vöröskereszt |
|  | Augusztus 16. | Esküvő | Polgári rendezvény |
|  | Augusztus 18. | Hamvas Béla kiállítás megnyitó | 3B Turisztikai Egyesület |
|  | Augusztus 19. | Wanteed Koncert, tűzzsonglőr show | Művelődési Ház |
|  | Augusztus 20. | Ünnepi műsor | Művelődési Ház |
|  | Augusztus 24. | Esküvő | polgári rendezvény |
|  | Augusztus 31. | MTVSE közgyűlés | MTVSE |
|  | Szeptember 2. | Baba mama klub | Védőnői szolgálat |
|  | Szeptember 4. | Audiológiai szűrés | Művelődési Ház |
|  | Szeptember 18. | Ruhaosztás | Művelődési Ház |
|  | Október 1. | Értéktár bizottság gyűlése | Művelődési Ház |
|  | Október 4 | Berényért Egyesület gyűlés | Berényért Egyesület |
|  | Október 5 | Családi rendezvény/lakodalom | Kánya Márton |
|  | Október 6. | Aradi vértanuk megemlékezés | Művelődési ház,Nyugdíjas Egyesület |
|  | Október 8. | Képviselő jelöltek bemutatkozó fórum | Önkormányzat, |
|  | Október 9. | Vöröskereszt H. Alapszervezete gyűlés | Vöröskereszt H. Alapszervezete |
|  | Október 10 | Október- fest | Nyugdíjas Egyesület |
|  | Október 13. | Választás | Önkormányzat |
|  | Október19. | Idősek napja | Önkormányzat, Művelődési. Ház, Nyugdíjas klub Vöröskereszt helyi szervezete, |
|  | Október 23. | Ünnepi megemlékezés | Önkormányzat, Művelődési Ház |
|  | Október 25. | Balatonberényért Egyesület közgyűlés | Balatonberényért Egyesület |
|  | Október 26. | Országos Könyvtári Napok  Könyvtárak az olvasásért | Könyvtár |
|  | Október 31. | Vöröskereszt Helyi Alapszervezete gyűlés | Vöröskereszt Helyi Alapszervezete |
|  | November 9 | Márton-napi jótékonysági est | Berényért Egyesület; Művelődési Ház |
|  | November 11. | Családi rendezvény | Nagy Olga |
|  | November 19.. | Falu karácsony megbeszélés | Művelődési Ház |
|  | November 19. | Ingyenes ruhaosztás | Művelődési Ház, Családsegítő Szolgálat, Vöröskereszt |
|  | November 23. | Balatonkeresztúr Iskola karácsonyi próba | Gazda Jánosné |
|  | November 30. | Adventi készülődés; Adventi koszorúkötő és mézeskalács készítő délután, Ajándékkészítő játszóház | Művelődési Ház, Családsegítő Szolgálat |
|  | December 1. | Adventi gyertyagyújtás | Balatonberényért Egyesület |
|  | December 7. | Jótékonysági ruha és ajándékosztás | Családsegítő Szolgálat |
|  | December 7. | Jön a Mikulás | Balatonberényért Egyesület |
|  | December 8. | Adventi gyertyagyújtás | Balatonberényért Egyesület |
|  | December 15. | Adventi gyertyagyújtás | Balatonberényért Egyesület |
|  | December 18. | Nyugdíjas Egyesület karácsony délután | Nyugdíjas Egyesület |
|  | December 22. | Falu karácsony | Művelődési Ház és civil szervezetek |
|  | December 31. | Nyugdíjas Egyesület Szilveszteri buli | Nyugdíjas Egyesület |

**Összefoglaló a 2019 évi nyári rendezvényekről**

A nyári rendezvények, valamint a társadalmi ünnepek szervezéséről a Művelődési Ház gondoskodik. Itt szeretném megköszönni a Település Üzemeltetés Nonprofit Kft. munkatársainak a segítséget. Kiemelkedő segítséget nyújtott Véghelyi Róbert.

**Június 30-án** kezdődtek a nyári programjaink a búcsú és szezonnyitóval. A Nyugdíjas Egyesület dalköre, a Német ajkú polgárok klubja, a Kabala tánccsoport és a Kangoo Jumps klub nyitotta meg a rendezvényt. Operett összeállítást halhattunk Tóth Éva és Leblanc Győzőelőadásában. Gólyalábas bohóc műsor örvendeztette meg a kicsiket, és a felnőtt közönséget. A felhőtlen szórakozásért az idén az Irigy Hónaljmirigy felelt. Este a Retrofon zenekar húzta a talp alá valót a Búcsúi bálba. A program látogatói száma állandóan változott Kb.:500 -600 fő körül mozgott. A koncerteken megtelt a nézőtér és hatalmas sikerűk volt a fellépőknek. A kísérő programok közül ismét az elektromos autók, és a légvárak voltak a legkedveltebbek.

**Július 6-án tartottuk a hagyományos mesefesztiválunkat, mely az idén 10 éves lett.**

Bár most sem volt délelőtt igazi strand idő, de a rendezvényre mégis sokan kíváncsiak voltak. Interaktív játékok, légvárak, bungee jumping trambulin, falmászás, népi játszótér, és arcfestésvárta a családokat. A Kedvcsinálók Társulata előadásában a Brémai Muzsikusok című mesedarab aratott nagy sikert. A Guliver zenekarkoncertjén pedig jót „bulizhattak” a picurik. A programon több mint 350 család vett részt.

***A ZENE, AMI KELL PROGRAMSOROZAT, melyből 3 program az idei évben az EFOP pályázaton nyert összegből került megvalósításra***

***Sajnos az első koncertet mely az Old Boys lett volna, elmosta az eső, a nyár legnagyobb felhőszakadása zúdult a településre.***

***Augusztus 3.-án Wolf Kati koncertre került sor***. A kiszámíthatatlan időjárás miatt a koncert a művelődési házban került megrendezésre. Sajnos többen csak ablakon keresztül látták, hallották a koncertet, hiszen a ház teljesen megtelt, szabad ülő, állóhely sem maradt. Összességében jó hangulatú rendezvény volt.

**Augusztus 6. Az Erkel Együttes** Nyár esti muzsikával, egy igazi különlegességgel várta a komolyzenét kedvelő közönséget. A három vonós műsora vastapssal ért véget. A nagyteremben ezen a rendezvényen sem maradt üres hely.

**Augusztus 10. Deák Bill Gyula koncert**

Az idő végre igazán jó volt. Ez a koncert a nyár egyik legjobb eseménye lett. Rengeteg látogatót vonzott. Színig megtelt a nézőtér. A háttér unkákat mindegyik rendezvénynél, valamint a pályázati elszámoláshoz szükséges anyagokat a Művelődési Ház állította össze.

**Augusztus18. Hamvas Béla napot** a 3 b Turisztikai Egyesület rendezte. Volt kiállítás megnyitó, borkóstoló, az Ügyes-kezek szakkör pogácsával várta a nézőket. A Misztrál együttes koncertje nagy sikert aratott, táncházzal zárult a rendezvény.


**Augusztus 19.** Wanteed Együttes koncertje és a Firemagic tűzzsonglőr show szintén nagy siker aratott. A programon kb: 250 fő vett részt. 20.00-22.00 óráig tartott a műsor. mely dupla vissza tapssal ért véget.

**Augusztus 20. Szent István napi ünnepi rendezvény**

A hagyományos ünnepi szentmisével és kenyér szenteléssel kezdődött. 20.00 órától Csézy Erzsébet koncertje következett, majd az Örökség együttes követte őt a színpadon. Sajnos az együttes saját hangmérnöke nem állt a helyzet magaslatán, így a 2. koncert nem volt végig élvezhető. A 22.00 órakor kezdődő tűzijátékkal zártuk az estét, amelyen ismét megtelt a strand.

**Marketing**

Fontos a jó marketing politika ahhoz, hogy a rendezvényeink ismertek legyenek, és ezáltal „eladhatóbbá váljék a település”- tehát több látogatót vonzzon a térségbe, ezért több programajánló oldalon is népszerűsítettük rendezvényeinket. A nyári programok folyamatosan megjelentek a különböző program ajánló kiadványokban, a Facebook, a Programturizmus, Partlap oldalakon és a saját honlapjainkon.

Minden rendezvényhez készítettünk plakátot, melyet a környező településekre is eljuttatunk. A strandon az animátor ismertette a hangosbemondóban az aktuális heti rendezvényt. Ezt a látogatói létszám emelkedése jól tükrözte.

1. **Beszámoló a könyvtári tevékenységekről**

A közkönyvtárak alapfeladata a helyi társadalom igényeinek kielégítése. Napjainkban egyre nagyobb teret hódít az e-learning. A könyvtár a társadalmi felzárkózás alapintézménye, és mint ilyen, küldetésénél fogva eszközeivel, módszereivel, légkörével segíteni tudja a hátrányok leküzdését, az esélyegyenlőséget. A leszakadó réteg szempontjából fontos, hogy az informális, és formális tanulásnak helyet biztosít a könyvtár. Emellett a tehetséggondozás, az aktív oktatásban résztvevők támogatása is kiemelt feladat. De ehhez első sorban hozzáértés szükséges, mind a használó, mind a tanulás támogató részéről. A közkönyvtári filozófia, az olvasó szabadsága, ami szabad hozzáférést, könyvtárhasználatot jelent.

**A Könyvtár nyitva tartása:**

Balatonberény könyvtára éves szinten 241 napot, heti átlag 30 órát tartott nyitva. Heti szinten 8 óra feldolgozás és adminisztrációs időt fordítottunk a könyvtár állománygondozására.

**A könyvtár által ellátott feladatok:**

* A fiatalokkal az olvasás megszerettetése.
* Gyermekek tanulásának segítése, tehetséggondozás. Részt veszünk az érettségi alapfeltételeként előírt közösségi szolgálatban, mint fogadó hely. 2019-ben 3 fő volt nálunk a nyáron.
* A főiskolai hallgatók számára vizsgára felkészüléshez, szakdolgozathoz: téma figyelés, irodalom jegyzék összeállításában segítség nyújtás, szakirodalom beszerzése könyvtárközi kölcsönzéssel. Gyakorlati helyet biztosítunk a művelődésszervező és könyvtár szakirányon tanulók számára.
* Tájékoztatást nyújtunk a könyvtár és a nyilvános könyvtári rendszer dokumentumairól és szolgáltatásairól.
* Biztosítjuk más könyvtárak állományának és szolgáltatásainak elérését.
* Részt veszünk a könyvtárak közötti dokumentum- és információcserében.
* Gyűjteményünket folyamatosan megőrizzük, gondozzuk, és rendelkezésre bocsátjuk.
* Szolgáltatásainkat a helyi igényeknek megfelelően alakítjuk.
* Közhasznú információs szolgáltatást nyújtunk.
* Helyismereti információkat és dokumentumokat gyűjtünk.
* Szabadpolcos állományunkat és időszaki kiadványainkat az olvasók számára rendelkezésre bocsájtjuk.
* Folyamatosan az igényekhez igazítva szervezzük iskolán kívüli alapfokú informatikai képzést.
* Teljes körű ITT (Információs Társadalmi Tanácsadás) szolgáltatást nyújtunk.

A hagyományos könyvtári szolgáltatások mellett, internethasználat, wifi, színes, fekete-fehér fénymásolás, szkennelés, digitális képek letöltése, és nyomtatása várja a látogatókat.

*Számok tükrében:*

2019-ben a könyvtárban beiratkozott olvasók száma:273 fő, Kölcsönzött dokumentumok száma:5098Gyermek és ifjúság által kölcsönzött dokumentumok száma: 1501 kötet, helyben használt dokumentumok száma:462;   
Internet használat:1237 alkalom, mely a nyugdíjasok, álláskeresők és diákok számára ingyenes.

Az olvasás, az internet használat mellett a találkozási pont jellege, valamint a programok miatt is szívesen látogatják a könyvtárat a helyi lakosok. Az iskolás korosztályszámára a kora esti nyitva tartás komoly segítséget jelent, az iskolai feladatok megoldásában, hiszen nagy részük 16.00 óra után érkezik haza a környékbeli településekről, városokból.

Az álláskeresők egy speciális csoport gyakran kérnek segítséget az internet világágban történő eligazodásban, illetve az álláskeresésben, önéletrajzírásban, e-közszolgáltatások terén.

A főiskolások, egyetemisták főként szombatonként keresik fel a könyvtárat is számukra a tanulmányaikhoz szükséges irodalom beszerzése mellett, az internet, mint alap szükséglet egy részük számára csak itt elérhető. (vizsgára feljelentkezés, NEPTUN, anyagfeltöltés) Több család még ma sem rendelkezik otthonában Internet hozzáféréssel, hiszen a fiatalok részérére az egyetem, főiskola hozzáférést biztosít, és csak a hétvégék miatt nem fizetnek elő. A nyári időszakban az itt pihenő családok is gyakori látogatók. Ők a könyvtár összes szolgáltatást igénybe veszik.

***Személyi feltételek:***

Varga Paméla a GINOP-5.1.1-15-2015-00001 Út a munkaerőpiacra elnevezésű kiemelt munkaerő piaci pályázat keretében áprilisig újra dolgozott. Majd augusztus 12-től október 31-ig megbízási szerződéssel foglalkoztattuk. A nyáron sajnos ismét egyedül voltam, így a rendezvények alatt a könyvtár csak rövidített nyitva tartással tudott működni.

A látogatók számára tényleges hozzáférést akkor tudunk biztosítani, ha számukra megfelelő időben tartunk nyitva.

A kulturálisasszisztens, segéd könyvtáros a rendezvények előkészítésében, utómunkálatok során hatékonyan, gyorsan látta el feladatait. A könyvtárban is jól halad az állomány számítógépes feldolgozása. Pék Csilla szabadsága alatt ellátta a hivatalsegédi, és alap takarítási feladatokat is!

1. **Az DJP Pont 2019 évi működése:**

Kiemelt célunk a hátrányos szociális helyzetű fiatalok számára (cigány kissebség, hátrányos helyzetű családok, álláskeresők) az elektronikus ügyintézés és közösségi Internet használat terén az esélyegyenlőség megteremtése. Ezért szolgáltatásaink közül a törvénnyel összhangban ingyenesen biztosítjuk az álláskeresők, nyugdíjasok, gyermekek számára az alap szolgáltatásokat. Fontos, hogy az információs társadalom fejlesztésére, rendelkezésre álló források felhasználásával a lehető legnagyobb hatást érje el a társadalom digitálisan leszakadóban lévő csoportjainak felzárkóztatása terén, ezért a településen 8 éve zajlik felnőtt és ifjúsági ingyenes alapfokú számítógép kezelői képzés.

Az e-szolgáltatás elérhetősége, használatuk biztosítása településünkön folyamatos, szombaton is elérhető, és az esti órákban is nyitva tart. A helyi közösség számára nyitva álló intézmény, ahol komplex elektronikus e-közszolgáltatás és tanácsadás, vehető igénybe.

A könyvtárban kapott helyet az informatikaterem, mely 10 internetes munkaállomással áll a használók rendelkezésére. 1237fő vette igénybe a nyilvános közösségi Internet-hozzáférési és szolgáltató pontot. Szakképzett tanácsadó segíti a lakosságot hivatalos ügyei intézésében.

Nyáron a települést felkereső vendégek számára is elérhető. Június, július, augusztus hónapban az informatikai eszközök kihasználtsága magas napi átlag 15-20 fő, emellett többen jönnek saját laptoppal illetve tablettel, ők WIFI csatlakozást vesznek igénybe. Gyakran jegyvásárlás, repülőgépjegy nyomtatásban kérik a segítséget. Többen pedig a menetrendeket vagy a környékbeli programokat szeretnék megtudni.

Feladatunknak tekintjük:

Többfunkciós, nyilvános közösségi tér működtetését. Internet-alapú szolgáltatások nyújtását. Hátrányos helyzetű lakosság számára az elektronikus kormányzati szolgáltatások elérésének és ügyintézésének elősegítését. Az ifjúság képzés támogatását. A felsőoktatásban tanulók segítését (elektronikus könyvtár, vizsga anyagok előkészítésében való segítés. stb.) Felnőtt képzések szervezését. Iskola rendszerű oktatási formák népszerűsítését.

Több szállásadó vette igénybe az ebev, illetve a NAV honlapján szállásadással kapcsolatos regisztráció, bevallások készítése, szolgáltatásunkat.

Az külföldi polgárok számára segítünk a letelepedéssel kapcsolatos ügyintézésben, a számlák, adók megértésében.

Célunk: Bekapcsolni a helyi társadalom minél szélesebb rétegeit az Információs Társadalomba, a leghatékonyabb módon csökkentve a meglévő digitális szakadékot, biztosítani az egyenlő esélyt minden állampolgár számára, hogy az elektronikus (köz) szolgáltatásokat elérni és használni tudja, elősegíteni a hátrányos helyzetű csoportok, etnikai kisebbségek, idősek, fogyatékkal élők információs társadalmi felzárkóztatását.

1. **A helyi társadalom a közművelődés szemszögéből**

Sajnos vannak nehezen elérhető rétegek. Ezek közé tartóznak a fiatal felnőttek és a közép korosztály egy része. Ez abból is következik, hogy az aktív korú dolgozóréteg zöme ingázik. Hajnalban elmegy és csak este ér haza. A másik tényező, hogy megszűnt az iskola, így nincs már szülői munkaközösség sem, mely aktív része volt a falu életének. Sajnos az óvodai szülői munkaközösség sem veszi ki a résztét a település életéből. Ez nagy kiesés. A fiatalok nagy része kollégista, vagy ingázó. Őket is nehéz aktivizálni az utóbbi időben. Az iskola megszűnése miatt a gyermekeink vidékre járnak, mely több problémát is felvet.

Megszűntek szakkörök érdeklődés hiányában, ilyen a Kabala Tánccsoport és a diákszínjátszó kör mely 20 év után, idén ősszel búcsúztatta utolsó tagjait utánpótlás hiányában. Sajnos a nyári táborban szembesültünk vele, hogy a Berényi gyermekek nem ismerik egymást. Nem tudnak együtt játszatni. A szülők sem motiválják őket. Többnyire otthon vannak, Tv, Internet és telefon a játék. Ez elég nagy probléma, hiszen így semmilyen kötödésük nem lesz a lakóhelyükhöz és már gyermekkorban elszigetelődnek.

Tehát ez egy nagy kihívás, hogy újra élesszük a gyermek és ifjúsági csoportjainkat. Erre lehetne új programokat, szakköröket beindítani, akár külső szakkörvezetők bevonásával is. Az első lépés az igényfelmérés lesz, milyen szakköröket látogatnának szívesen a gyermekek, mit preferálnak a szülők. Ez a következő év nagy feladata.

1. **Beszámoló a Múltház múzeumról**

2019 –évben a múzeum látogatottsága stagnált. Tavasszal Pék Csilla segítségével rendbe tettük, berendeztük a hátsó épületet is. Jónás Zoltán gondnok a kisebb javítási munkákat elvégezte. Elkészült a járda javítása, a gyomtalanítás, a kisebb külső vakolat javítások, a bútorok szú mentesítése. Gondos gazdája volt a háznak. A nyitva tartás alatt folyamatosan szépítette.

**A múzeum bemutatása:**

Döngöltföld-alapozású, vertfalazatú. A 19. század közepéből fennmaradt, eredeti állapotú épület. Döngölt, tapasztott földpadlózatú, födémszerkezete terheit viselő gerendaszerkezetből és a tulajdonképpeni födémből áll. Oromzata vályogból falazott.

A tetőszerkezet szarufás. A nyeregtetőt nád fedi. Helységei: kettő lakószoba, kettő konyha és egy kamra. Nyílászárói eredetiek. Az épület több mint 150 éves, azon kevés eredeti állapotában fennmaradt paraszti házak egyike mely megmutatja milyen volt a község utcaképe, és betekintést enged az akkori házépítési szokásokba. Különleges értéke, hogy minden eredeti állapotában maradt meg. Bemutatja a Balaton nyugati térségének jellemző építészeti megoldásait.

*Jelenlegi állapota:*

Jelenleg a tetőszerkezet és a nádazás már erősen felújításra szorul, legutóbb 1999-ben lett a ház első felén javítva a nádazás. A második kémény közel áll ahhoz, hogy leboruljon. Az ablakok és ajtók több, mint százötven évesek, sajnos a két első ablak cseréje nagyon indokolttá vált. Valamint a hátsó ajtó, illetve a padlásajtó is megérett a cserére. Szeretnénk az épület jelenlegi értékét megőrizni, ezért csak ugyanilyen nyílászárókat szeretnénk beépíttetni. 2000 óta külső és belső meszelésre sem került sor, így ennek a munkának az elvégzése is indokolt. A faszerkezetek és a bútorok sajnos szuvasak, ezért ezek fertőtlenítése állagmegóvás szempontjából elengedhetetlen. A mezőgazdasági eszközök, szerszámok védelmét is meg kell oldani: festéssel, esetleg a régen az udvarban állt pajta visszaállításával vagy 2 fedett kiállítóhely kialakításával. Hátsó homlokzata fa, ezt is időszerű lenne lefesteni, illetve a korhadt faelemek cseréje is fontos lenne.

Hátsó épületrészben a konyha mennyezete teljesen megszállt, ennek felújítása elengedhetetlen.

*Népi építészeti program pályázat*

Szerettünk volna pályázatot benyújtania Fehér László kollégával a felújításra, el is kezdtük az anyag feltöltését (TLA/NEPI2019/1) a Népi programhoz, de sajnos mivel a Múltház nincs fent a helyi védettségű ingatlanok listáján így a pályázatot nem tudtuk beadni.

A támogatás célja:

Forrás biztosítása olyan, Magyarország területén álló népi építészeti emlékek

− veszélyelhárításához,

− állagmegóvásához, valamint

− részleges vagy teljes helyreállításához,

amelyek az épített örökségnek műemléki értéket képviselő, védelem alatt álló egyedi (műemlék, nyilvántartott műemléki érték, helyi védelem) elemei.

A pályázatban szereplő tételek:

* a tető és a födém szerkezetének javítása,
* a kémény átrakása
* a nyílászárok cseréje, az eredetivel megegyezővel
* nádazás
* beázások elhárítása
* az udvarra 2 db féltetős kiállítóhely létrehozása a mezőgazdasági gépeknek
* Az épület padlás ajtó javítása

**Támogatás összege és mértéke**

Az odaítélhető vissza nem terítendő támogatás összege kérelmenként minimum 500 ezer – maximum 20 millió Ft. A pályázat 80%-os támogatottságú.

(Mivel kevés igény érkezett be így valószínű meg is kaptuk volna a támogatást.)

Kérem a Tisztelt Testületet a helyi rendezési tervben a Múltház kerüljön fel a helyi védettségű ingatlanok jegyzékébe, illetve a jövő évi költségvetésben a pályázathoz szükséges önrészt 20% tervezzék be.

További tervek:

A múzeumot jó lenne májustól-szeptemberig nyitva tartani. A bicikliúton jó lenne kitáblázni.

Szeretnénk foglalkozásokat szervezni a múltházhoz, esetleg állatsimogatót, mely vonzóbbá tehetné. Az idegenforgalmi szezonban többen kerestek a településről szóló átfogó kiadványt, melyből a könyvtár csak pár példányt kapott, és ez nagyon hamar elfogyott.

1. **Összefoglaló**

A településen élők számára fontos a könyvtár és a művelődési ház, mint közösségi hely. Naponta átlagosan 15-50 ember veszi igénybe a szolgáltatásokat. A szakkörök és klubok látogatói létszáma napi szinten 20-30 fő.

A könyvtárban az állandó olvasók száma 273 fő/év, A nyári szezonban 128 fővel emelkedik a létszám, mely főként az itt pihenő, főként a nyaralóval rendelkező vendégekből tevődik össze.

2019. Látogatói mutatószám:

Művelődési Ház: felnőtt 12862; gyermek 2131 fő;

Könyvtár: felnőtt: 4859; gyermek:1198 fő;

Múltház: fizető vendég 94 fő, nyugdíjas és 6 év alatti gyermek 54 fő.

***Személyi feltételek***:A művelődési ház és könyvtárban egy főállású szakirányú végzettségű munkatárs látja el az összes szakmai feladatot. Egy technikai munkatárs 2 órában látta el az intézmény takarítását, és közösen végzik a termek előkészítését, berendezését a programokhoz. A normál könyvtári nyitva tartáson felül a civilszervezetek programjai, valamint a rendezvények miatt az esti órákban és többször vasárnap is nyitva tartottunk. Ebből a főállású munkatársnak 316 óra (39 nap) túlórája keletkezett. Ezt nem tudta kivenni, helyettesítő hiányában. Ebben az évben a szabadságok egy részének kiadása is problémát okozott, mivel a 2 fő állandó alkalmazott egyszerre nem mehet szabadságra, valakinek nyitni és zárni kell. A nyári hónapokban a kiemelt rendezvények miatt, ősztől tavaszig pedig a nagyobb rendezvények miatt nehézkes egyben 5-10 nap szabadság kivétele! Mivel komplex a munkakör, és vannak kötött elemei, mint a könyvtáros, ITT munkatárs, (a könyvtárat nem lehet 10 napra bezárni) fesztivál és programszervező tevékenység sokszínűsége miatt, egész évben van feladat.

A rendezvények lebonyolítása zökkenő mentesen zajlott, minden program idei évben sok látogatót vonzott. A bejelentési kötelezettségeinek eleget tettünk, minden hivatalos szervtől megkaptuk a választ, hogy tudomásul vették a rendezvényt. A civil szervezetek kivették részüket a munkából. A Vöröskereszt Helyi Alapszervezete gondoskodott a nagy rendezvényeken az elsősegélynyújtó helyről és abban a rendezvény egész ideje alatt a megfelelő személyzetről. A Polgárőrség a nagyobb rendezvények biztosítást látta el. A Balatonberényért Egyesület, 3b Turisztikai Egyesület, valamint a Nyugdíjas Egyesület saját programjaival színesítette a kínálatot. A Település Üzemeltetés részéről az idei évben maximális segítséget kaptunk. Minden rendezvényen pontosan végezték feladataikat.

Sajnos a színvonalas produkciók ára folyamatosan emelkedő tendenciát mutat, valamint a járulékos költségek, például a színpadfedés bérlés, rendezvényekhez kapcsolódó szolgáltatások ára is emelkedik. A rendezvényeink színvonala nagyban függ az infrastruktúrától a költségvetési keret összegektől. Nagyon fontos lenne, hogy még decemberben tudjuk a programokra szánt összegkeretet, hiszen a nívósabb fellépőket már ilyenkor is nagyon nehéz találni. Több zenekar 2-3 évre be van táblázva.

Kérem, a tisztelt képviselő testületet beszámolómat fogadja el, és a felvetett problémákat vitassa meg.

**Határozati javaslat:**

Balatonberény Község Önkormányzat Képviselő-testülete a Balatonberényi Művelődési Ház és Könyvtár 2019. évi beszámolóját elfogadja.

Határidő: 2020. január 30.

Felelős: Barjákné Martin Judit Művelődési Ház vezetője

Balatonberény, 2020.január 2.

Barjákné Martin Judit

Művelődési Ház. Vezető